MINT ระรื่น กำไร Q2/59 เพิ่มขึ้น 35% หลังรายได้ธุรกิจอาหาร-โรงแรมหนุน
MINT ระรื่น กำไร Q2/59 เพิ่มขึ้น 35% อยู่ที่ 731.85 ลบ. จากปีก่อนอยู่ที่ 540.89 ลบ. หลังรายได้ธุรกิจอาหาร-โรงแรมโตโดดเด่น ขณะที่งวด 6 เดือนกำไรเพิ่มขึ้น 60% อยู่ที่ 4.31 พันลบ. จากปีก่อนอยู่ที่ 2.70 พันลบ.
11 ส.ค. 2559

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานไตรมาส 2/59 (รวมบริษัทย่อย) สิ้นสุดวันที่ 30 มิ.ย.59 มีกำไรสุทธิ 731.85 ล้านบาท หรือมีกำไรสุทธิ 0.1662 บาทต่อหุ้น เพิ่มขึ้น 35% เทียบกับช่วงเดียวกันของปีก่อนที่มีกำไรสุทธิ 540.89 ล้านบาท หรือกำไรสุทธิ 0.1229 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเนื่องจาก บริษัทมีรายได้จากธุรกิจอาหาร-โรงแรมเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 4.31 พันล้านบาท หรือ 0.978 บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 2.70 พันล้านบาท หรือ 0.6128 บาทต่อหุ้น
.